ai4bharat/Pralekha huggingface dataset:
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
വക്കം മൗലവിയെയും സ്വദേശാഭിമാനി രാമകൃഷ്ണപിള്ളയെയും കുറിച്ചുള്ള തപാല് കവറുകള് ഗവര്ണര് പ്രകാശനം ചെയ്തു
(സ്വാതന്ത്ര്യത്തിന്റെ 75ാം വാര്ഷികം അമൃത മഹോത്സവമായി ആഘോഷിക്കുന്നതിന്റെ ഭാഗമായി സ്വാതന്ത്ര്യസമരത്തിലെ വാഴ്ത്തപ്പെടാത്ത വീരനായകരായ വക്കം മുഹമ്മദ് അബ്ദുള് ഖാദര് മൗലവി, സ്വദേശാഭിമാനി രാമകൃഷ്ണപിള്ള എന്നിവരെക്കുറിച്ച് കേരള തപാല് സര്ക്കിള് പുറത്തിറക്കിയ സവിശേഷ തപാല് കവറുകള് കേരള ഗവര്ണര് ശ്രീ. ആരിഫ് മുഹമ്മദ് ഖാന് പ്രകാശനം ചെയ്തു.
വക്കം മൗലവിയുടെയും സ്വദേശാഭിമാനി രാമകൃഷ്ണ പിള്ളയുടെയും തപാൽ കവറുകൾ പുറത്തിക്കുക വഴി തപാൽ വകുപ്പ് കേരളത്തിന്റെ സാംസ്കാരിക പൈതൃകവും സാമൂഹിക നവോത്ഥാനവും ഉയർത്തി പിടിച്ചതായി ഗവർണർ പറഞ്ഞു. സ്വാതന്ത്ര്യത്തിനായുള്ള ഇവരുടെ ത്യാഗം സുവർണ ലിപികളാൽ എഴുതപ്പെട്ടിരിക്കുന്നു എന്നും അദ്ദേഹം കൂട്ടിച്ചേർത്തു. കോവിഡ് 19 മഹാമാരിയിൽ ജീവൻ നഷ്ടപ്പെട്ട 1200 തപാൽ ജീവനക്കാർക്കും ഗവർണർ ആദരാഞ്ജലികൾ അർപ്പിച്ചു.
ഡാക് സേവാ അവാർഡുകൾ ജീവനക്കാർക്ക് കൂടുതൽ പ്രചോദനമാകുമെന്ന് അദ്ദേഹം പറഞ്ഞു.
ചടങ്ങില് കേരള സര്ക്കിള് ചീഫ് പോസ്റ്റ് മാസ്റ്റര് ജനറല് ശ്രീമതി. ശൂലി ബര്മന് അധ്യക്ഷയായിരുന്നു.
കേരള തപാല് സര്ക്കിളിലെ മികച്ച വനിതാ ജീവനക്കാരി ഉള്പ്പെടെ മികച്ച എട്ട് തപാല് ജീവനക്കാർക്ക് ഡാക് സേവാ അവാര്ഡ് നല്കി ആദരിച്ചു.
മധ്യമേഖല പോസ്റ്റ് മാസ്റ്റര് ജനറല് ശ്രീമതി മറിയാമ്മ തോമസ്, ഉത്തര മേഖല പോസ്റ്റ് മാസ്റ്റര് ജനറല് ശ്രീമതി നിര്മ്മലാ ദേവി, പോസ്റ്റല് സര്വീസ് ഡയറക്ടര് ശ്രീ. സി ആര് രാമകൃഷ്ണന് എന്നിവര് ചടങ്ങില് സന്നിഹിതരായിരുന്നു.
ആരോഗ്യ, കുടുംബക്ഷേമ മന്ത്രാലയം
ആരോഗ്യമേഖലയിൽ ഇന്ത്യയും അമേരിക്കയും തമ്മിലുള്ള ധാരണാപത്രത്തിന് മന്ത്രിസഭയുടെ അംഗീകാരം
ഇന്ത്യയിലെ ബയോടെക്നോളജി വകുപ്പും ഇന്ത്യൻ കൗൺസിൽ ഓഫ് മെഡിക്കൽ റിസർച്ചും അമേരിക്കയിലെ ഇന്റർനാഷണൽ എയ്ഡ്സ് വാക്സിൻ ഇനിഷ്യേറ്റീവും തമ്മിൽ ധാരണാപത്രം ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി. എച്ച്ഐവി, ടിബി, കോവിഡ്-19 എന്നിവയും മറ്റ് ഉയർന്നുവരുന്ന പകർച്ചവ്യാധികളും അവഗണിക്കപ്പെട്ട രോഗങ്ങളും തടയുന്നതിനും ചികിത്സിക്കുന്നതിനുമുള്ള നൂതന ബയോമെഡിക്കൽ ഉപകരണങ്ങളും സാങ്കേതികവിദ്യകളും വികസിപ്പിക്കുന്നതു സംബന്ധിച്ചുള്ളതാണ് ധാരണാപത്രം.
പരസ്പര താൽപ്പര്യമുള്ള മേഖലകളിലെ അന്താരാഷ്ട്ര ശാസ്ത്ര സാങ്കേതിക സഹകരണത്തിന്റെ ചട്ടക്കൂടിനുള്ളിൽ ഈ ധാരണാപത്രം ഇന്ത്യയും അമേരിക്കയും തമ്മിലുള്ള ബന്ധം കൂടുതൽ ശക്തിപ്പെടുത്തും.
-ND-
(Visitor Counter : 93
പ്രധാനമന്ത്രിയുടെ ഓഫീസ്
ഡോ. റാം മനോഹർ ലോഹ്യക്ക് അദ്ദേഹത്തിൻറെ പുണ്യതിഥിയിൽ പ്രധാനമന്ത്രി പ്രണാമമർപ്പിച്ചു
പ്രധാനമന്ത്രി ശ്രീ നരേന്ദ്ര മോദി ഡോ. റാം മനോഹർ ലോഹ്യക്ക് അദ്ദേഹത്തിൻറെ പുണ്യതിഥിയിൽ പ്രണാമമർപ്പിച്ചു.
"लोकतंत्र को सशक्त करने के लिए अपना जीवन समर्पित करने वाले, विचार को व्यवहार बनाने वाले, लोकतांत्रिक मानकों का जीवनपर्यन्त निर्वाह करने वाले लोहिया जी समस्त देश के प्रेरणा पुरुष हैं।
समाजवाद के प्रवर्तक, विचारों को सत्ता से ऊपर और देशहित को सर्वोपरि मानने वाले लोहिया जी को उनकी पुण्यतिथि पर शत-शत नमन।", പ്രധാനമന്ത്രി പറഞ്ഞു.
വ്യോമയാന മന്ത്രാലയം
അഹമ്മദാബാദിലെ ധോലേരയിലുള്ള പുതിയ ഗ്രീൻഫീൽഡ് വിമാനത്താവള വികസനത്തിന് കേന്ദ്ര മന്ത്രിസഭയുടെ അംഗീകാരം
ഗുജറാത്തിൽ ധോലേരയിലെ ന്യൂ ഗ്രീൻഫീൽഡ് വിമാനത്താവളത്തിന്റെ ഒന്നാം ഘട്ടം 1305 കോടികോടി രൂപ ചെലവിൽ വികസിപ്പിക്കുന്നതിനുള്ള നിർദ്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭയുടെ സാമ്പത്തിക കാര്യ സമിതി അംഗീകാരം നൽകി. 48 മാസത്തിനുള്ളിൽ നിർമ്മാണം പൂർത്തിയാക്കും.
എയർപോർട്ട് അതോറിറ്റി ഓഫ് ഇന്ത്യ ഗുജറാത്ത് ഗവൺമെന്റ് , നാഷണൽ ഇൻഡസ്ട്രിയൽ കോറിഡോർ ഡെവലപ്മെന്റ് ആൻഡ് ഇംപ്ലിമെന്റേഷൻ ട്രസ്റ്റ് എന്നിവ ഉൾപ്പെടുന്ന സംയുക്ത സംരംഭമായ ധോലേര ഇന്റർനാഷണൽ എയർപോർട്ട് കമ്പനി ലിമിറ്റഡ്  ആണ് എന്ന 51:33:16 അനുപാതത്തിൽ പദ്ധതി നടപ്പാക്കുന്നത്.
ധോലേര സ്പെഷ്യൽ ഇൻവെസ്റ്റ്മെന്റ് മേഖലയിൽ  നിന്ന് പാസഞ്ചർ, കാർഗോ ട്രാഫിക് നടത്താൻ ധോലേര വിമാനത്താവളം ലക്ഷ്യമിടുന്നു, ഇത് വ്യാവസായിക മേഖലയ്ക്ക് സേവനം നൽകുന്ന ഒരു പ്രധാന കാർഗോ ഹബ്ബായി മാറുമെന്ന് പ്രതീക്ഷിക്കുന്നു. ഈ വിമാനത്താവളം സമീപ പ്രദേശത്തെ പരിപാലിക്കുകയും അഹമ്മദാബാദിലേക്കുള്ള രണ്ടാമത്തെ വിമാനത്താവളമായി പ്രവർത്തിക്കുകയും ചെയ്യും.
അഹമ്മദാബാദിൽ നിന്ന് 80 കിലോമീറ്റർ അകലെയാണ് ധോലേരയിലെ പുതിയ ഗ്രീൻഫീൽഡ് എയർപോർട്ട്. 2025-26 വർഷം മുതൽ വിമാനത്താവളം പ്രവർത്തനക്ഷമമാക്കാൻ പദ്ധതിയിട്ടിട്ടുണ്ട്, പ്രാരംഭ യാത്രക്കാരുടെ എണ്ണം പ്രതിവർഷം 3 ലക്ഷം ആയിരിക്കും. 20 വർഷത്തിനുള്ളിൽ ഇത് 23 ലക്ഷമായി വളരുമെന്ന് പ്രതീക്ഷിക്കുന്നു. വാർഷിക ചരക്ക് ഗതാഗതം 2025-26 വർഷം മുതൽ 20,000 ടണ്ണായിരിക്കുമെന്ന് കണക്കാക്കുന്നു, ഇത് 20 വർഷത്തിനുള്ളിൽ 2,73,000 ടണ്ണായി വർദ്ധിക്കും.
-ND-
(Visitor Counter : 114
വ്യോമയാന മന്ത്രാലയം
കാഴ്ചപരിധിക്കപ്പുറം സഞ്ചാര പരിധിയുള്ള ഡ്രോണുകളുടെ പരീക്ഷണപ്പറക്കൽ നടത്താൻ 20 സ്ഥാപനങ്ങൾക്ക് ഇളവ് അനുവദിച്ചു
ന്യൂഡൽഹി , മെയ് 05,2021
അൺമാൻഡ് എയർക്രാഫ്റ്റ് സിസ്റ്റം ചട്ടങ്ങൾ - 2021 ൽ ഇളവ് നൽകി, കാഴ്ചപരിധിക്കപ്പുറം സഞ്ചാര പരിധിയുള്ള  ഡ്രോണുകളുടെ പരീക്ഷണപ്പറക്കൽ നടത്താൻ 20 സ്ഥാപനങ്ങൾക്ക്അനുവാദംലഭിച്ചു.ഭാവിയിലെ ഡ്രോൺ ഡെലിവറികൾക്കും സമാനമായ മറ്റ് ആവശ്യങ്ങൾക്കുമുള്ള ഒരു ചട്ടക്കൂട് സൃഷ്ടിക്കാൻ BVLOS പരീക്ഷണപ്പറക്കൽ സഹായിക്കും.
ഡ്രോണുകളുടെ BVLOS പരീക്ഷണപ്പറക്കൽ, നടത്തുന്നതിന് താൽപ്പര്യപത്രം ക്ഷണിക്കാൻ കേന്ദ്ര സർക്കാർ 'BVLOS എക്സ്പിരിമെൻറ് അസസ്മെന്റ് ആൻഡ് മോണിറ്ററിംഗ്  കമ്മിറ്റി' രൂപീകരിച്ചിരുന്നു. അതുവഴി, താത്പര്യം വ്യക്തമാക്കുന്നതിനുള്ള അറിയിപ്പ് അഥവാ എക്സ്പ്രഷൻ ഓഫ് ഇന്ററസ്റ്റ് നോട്ടീസ്  ഡിജിസിഎ പ്രസിദ്ധീകരിച്ചു. ലഭിച്ച 34 താത്പര്യ പത്രങ്ങൾ, ബീം  കമ്മിറ്റി വിലയിരുത്തുകയും പരീക്ഷണ പറക്കലുകൾക്കായി 20 കൺസോർഷ്യങ്ങളെ തിരഞ്ഞെടുക്കുകയും ചെയ്തു.
ഇപ്പോഴത്തെ ഇളവുകൾ എക്സ്പ്രഷൻ ഓഫ് ഇന്ററസ്റ്റ് നോട്ടീസിൽ പറഞ്ഞിരിക്കുന്ന ആവശ്യങ്ങൾക്കും, ബീം  കമ്മിറ്റി ഭാവിയിൽ പുറപ്പെടുവിക്കുന്ന നിർദ്ദേശങ്ങൾക്കും ഇളവുകൾക്കും അനുസൃതമായിരിക്കും.ഈസോപാധിക ഇളവുകൾക്ക് ഒരു വർഷത്തേയ്ക്കോ തുടർന്നുള്ള ഉത്തരവുകൾ വരെയോ, ഏതാണോ ആദ്യം അതുവരെ സാധുതയുണ്ടായിരിക്കും.
IE/SKY
വാണിജ്യ വ്യവസായ മന്ത്രാലയം
ഇന്ത്യയുടെ ഏഴാമത് വാണിജ്യ നയ അവലോകനത്തിന് ലോക വ്യാപാര സംഘടനയിൽ തുടക്കമായി
ഇന്ത്യയുടെ ഏഴാമത് വാണിജ്യ നയ അവലോകനത്തിന്  ജനീവയിലെ ലോക വ്യാപാര സംഘടന ആസ്ഥാനത്ത് 2021 ജനുവരി ആറിനു തുടക്കമായി. അംഗരാഷ്ട്രങ്ങളുടെ ദേശീയ വാണിജ്യ നയങ്ങളെ പറ്റിയുള്ള സമഗ്ര അവലോകനമാണ് ഇതിൽ നടത്തുക. 2015 ലാണ് ഇതിനു മുൻപ് ഇന്ത്യയുടെ വാണിജ്യ നയ അവലോകനം നടന്നത്. വാണിജ്യ സെക്രട്ടറി ഡോക്ടർ അനൂപ് വാധവാനാണ് ഇന്ത്യൻ സംഘത്തെ നയിക്കുന്നത്.
കഴിഞ്ഞ അഞ്ചു വർഷത്തിനിടെ ഇന്ത്യ സ്വീകരിച്ച വാണിജ്യ-സാമ്പത്തിക മുന്നേറ്റങ്ങൾ സംബന്ധിച്ച സമഗ്ര റിപ്പോർട്ട് ലോകവ്യാപാരസംഘടന ഇതോടനുബന്ധിച്ച് പുറത്തിറക്കിയിരുന്നു. അവലോകന കാലയളവിൽ ഇന്ത്യ സ്വന്തമാക്കിയ 7.4% സാമ്പത്തികവളർച്ചയെ അഭിനന്ദിച്ച സംഘടന ഇക്കാലയളവിൽ രാജ്യം സ്വീകരിച്ച പരിഷ്കാര നടപടികളിൽ സന്തുഷ്ടി രേഖപ്പെടുത്തി.
ഇന്ത്യ സ്വീകരിച്ച ശക്തമായ സാമ്പത്തികവളർച്ച നടപടികൾ, പ്രതിശീർഷ വരുമാനം, ആയുർദൈർഘ്യം തുടങ്ങിയ സാമൂഹിക-സാമ്പത്തിക ഏകകങ്ങളിലും പുരോഗതി ഉണ്ടാക്കിയതായി റിപ്പോർട്ടിൽ പറയുന്നു. നേരിട്ടുള്ള വിദേശ നിക്ഷേപ സംബന്ധിച്ച നയം കൂടുതൽ ഉദാരമാക്കിയതിലും, നിരവധി വാണിജ്യ പ്രോത്സാഹന നടപടികൾ സ്വീകരിച്ചതിലും സെക്രട്ടറിയേറ്റ് ഇന്ത്യയെ അഭിനന്ദിച്ചു.
ശക്തമായ സാമ്പത്തിക വളർച്ച സ്വന്തമാക്കിയ ഇന്ത്യയെ അമ്പതോളം അംഗ രാഷ്ട്ര പ്രതിനിധികൾ അഭിനന്ദിച്ചു. ലോക ബാങ്കിന്റെ വ്യവസായ സൗഹൃദ സൂചികയിൽ ഇന്ത്യ നേടിയ പുരോഗതിയിലും അംഗങ്ങൾ സന്തുഷ്ടി പ്രകടിപ്പിച്ചു.
അവലോകനയോഗത്തിൽ രണ്ടാം ദിനമായ 2021 ജനുവരി എട്ടിന്, ഇന്ത്യയുടെ വാണിജ്യ-സാമ്പത്തിക നയങ്ങൾ സംബന്ധിച്ച കൂടുതൽ ചർച്ചകൾ നടക്കും.
ഇലക്ട്രോണിക്സ് & ഐ.ടി മന്ത്രാലയം
ബംഗ്ലാദേശ്, ദക്ഷിണ കൊറിയ, ഫ്രാന്സ്, തുര്ക്കി എന്നീ രാജ്യങ്ങളിലെ മന്ത്രിതല പ്രതിനിധികളുമായി കേന്ദ്ര സഹമന്ത്രി രാജീവ് ചന്ദ്രശേഖര് ഉഭയകക്ഷി കൂടിക്കാഴ്ച നടത്തി
ഡിജിറ്റല് പൊതു അടിസ്ഥാന സൗകര്യം, ഇന്ത്യയുടെ കരുതല് ശേഖര, നിര്മിത ബുദ്ധി, നൈപുണ്യം, സൈബര് സുരക്ഷ തുടങ്ങിയ സഹകരണത്തിന്റെ സാധ്യതയുള്ള മേഖലകള് ചര്ച്ച ചെയ്തു.
സാങ്കേതികവിദ്യയുടെ ഭാവി കുറച്ച് രാജ്യങ്ങള്ക്കും കമ്പനികള്ക്കും രൂപപ്പെടുത്താനാവില്ല, കൂടുതല് ഉള്ക്കൊള്ളല് ആവശ്യം: സഹമന്ത്രി രാജീവ് ചന്ദ്രശേഖര്
ഇന്ത്യയുടെ ശേഖരം പൗരന്മാരുടെ ജീവിതത്തെ മാറ്റിമറിക്കുകയും ഗവണ്മെന്റും ഡിജിറ്റല് പൗരന്മാരും തമ്മിലുള്ള വിശ്വാസം വളര്ത്തിയെടുക്കുകയും ചെയ്തു:
അവരുടെ സമ്പദ്വ്യവസ്ഥയും ഭരണവും ഡിജിറ്റല്വല്കരിക്കാന് ഉദ്ദേശിക്കുന്ന ലോകമെമ്പാടുമുള്ള രാജ്യങ്ങള്ക്ക് ഞങ്ങള് ഇന്ത്യ പിന്തുൂണ വാഗ്ദാനം ചെയ്യുന്നു:
ന്യൂഡല്ഹി, 18 ആഗസ്റ്റ് 2023,
ജി 20 ഡിജിറ്റല് സാമ്പത്തിക പ്രവൃത്തി ഗ്രൂപ്പിന്റെ നാലാമത് യോഗത്തില് ബംഗ്ലാദേശ്, ദക്ഷിണ കൊറിയ, ഫ്രാന്സ്, തുര്ക്കി എന്നിവിടങ്ങളില് നിന്നുള്ള മന്ത്രിതല പ്രതിനിധികളുമായും മറ്റ് മുതിര്ന്ന പ്രതിനിധികളുമായും കേന്ദ്ര നൈപുണ്യ വികസന, സംരംഭകത്വ, ഇലക്ട്രോണിക്സ്, ഐടി സഹമന്ത്രി ശ്രീ രാജീവ് ചന്ദ്രശേഖര് ഉഭയകക്ഷി ചര്ച്ച നടത്തി.
ബംഗ്ലാദേശിലെ ഐസിടി സഹ മന്ത്രി സുനൈദ് അഹമ്മദ് പാലകുമായി മന്ത്രി കൂടിക്കാഴ്ച്ച നടത്തി. ഇന്ത്യയുടെ കരുതല്, സൈബര് സുരക്ഷ, നൈപുണ്യം എന്നിവയെ ചുറ്റിപ്പറ്റിയുള്ള സാധ്യമായ സഹകരണങ്ങളെക്കുറിച്ചായിരുന്നു ചര്ച്ച. 'ഇന്ത്യയും ബംഗ്ലാദേശും തമ്മിലുള്ള പങ്കാളിത്തം ദക്ഷിണേഷ്യയെക്കുറിച്ചുള്ള ആഖ്യാനങ്ങളെ മാറ്റിയെഴുതും' എന്ന് കൂടിക്കാഴ്ചയില് ശ്രീ രാജീവ് ചന്ദ്രശേഖര് പറഞ്ഞു.
ഫ്രാന്സിലെ ഡിജിറ്റല് കാര്യ മന്ത്രാലയത്തിന്റെ അംബാസഡര് ഹെന്റി വെര്ഡിയറുമായും മന്ത്രി ഉഭയകക്ഷി ചര്ച്ച നടത്തി. നിര്മിത ബുദ്ധി പോലുള്ള സാങ്കേതികവിദ്യകള് പൗരന്മാരുടെ ജീവിതത്തെ എങ്ങനെ മാറ്റുന്നു എന്നതിനെ കേന്ദ്രീകരിച്ചായിരുന്നു ആശയവിനിമയം. പുതിയ ഇന്ത്യ നിര്മിത ബുദ്ധിയില് വന്തോതില് നിക്ഷേപം നടത്തിയതായി മന്ത്രി ചൂണ്ടിക്കാട്ടി. ഗവണ്മെന്റിനെയും സമ്പദ്വ്യവസ്ഥയെയും ഡിജിറ്റല്വല്കരിക്കാന് ആഗ്രഹിക്കുന്ന രാജ്യങ്ങളെ സഹായിക്കാന് ഇന്ത്യയെയും ഫ്രാന്സിനെയും പോലുള്ള സമാന ചിന്താഗതിക്കാരായ പങ്കാളികള്ക്ക് അവസരമുണ്ട്, അദ്ദേഹം പറഞ്ഞു.
'സാങ്കേതികവിദ്യയുടെ ഭാവി ഏതാനും രാജ്യങ്ങള്ക്കും കമ്പനികള്ക്കും രൂപപ്പെടുത്താന് കഴിയില്ലെന്നും കൂടുതല് ഉള്ക്കൊള്ളേണ്ടതുണ്ടെന്നും' തുര്ക്കിയിലെ വ്യവസായ സാങ്കേതിക മന്ത്രി ശ്രീ മെഹ്മത് ഫാത്തിഹ് കാസിറുമായുള്ള കൂടിക്കാഴ്ചയില് മന്ത്രി അഭിപ്രായപ്പെട്ടു.
അവസാനമായി, ദക്ഷിണ കൊറിയയിലെ ശാസ്ത്ര-ഐസിടി മന്ത്രാലയത്തിലെ സഹമന്ത്രി ഡോ ജിന്-ബേ ഹോംഗുമായി മന്ത്രി ഉഭയകക്ഷി കൂടിക്കാഴ്ച നടത്തി. ഇന്ത്യയും ദക്ഷിണ കൊറിയയും തമ്മിലുള്ള വിശാലമായ സാങ്കേതിക മേഖലയില് പ്രത്യേകിച്ച് ഇലക്ട്രോണിക്സ് മേഖലയിലെ ആഴത്തിലുള്ള ബന്ധത്തെ കേന്ദ്രീകരിച്ചായിരുന്നു ചര്ച്ചകള്. ഈ പങ്കാളിത്തത്തിന്റെ വളര്ച്ചയ്ക്ക് ലോകത്തില് വലിയ സ്വാധീനം ചെലുത്താന് കഴിയുമെന്നും മന്ത്രി ശ്രീ രാജീവ് ചന്ദ്രശേഖര് അഭിപ്രായപ്പെട്ടു. സുരക്ഷിതവും വിശ്വസനീയവുമായ ഇന്റര്നെറ്റിന്റെ ആവശ്യകതയെക്കുറിച്ചും മന്ത്രിമാര് സംസാരിച്ചു.
--NS--.
(Visitor Counter : 47
മന്ത്രിസഭ
ഇന്ത്യന് പെട്രോളിയം & എക്സ്പ്ലോസീവ്സ് സേഫ്റ്റി സര്വ്വീസ് രൂപീകരിക്കാന് മന്ത്രിസഭാനുമതി
പെട്രോളിയം&സേഫ്റ്റിഓര്ഗനൈസേഷന്റെ  കേഡര് പുനരവലോകനത്തിനും, ഗ്രൂപ്പ് എ സാങ്കേതികവിഭാഗമായിഇന്ത്യന് പെട്രോളിയം& എക്സ്പ്ലോസീവ്സ്സേഫ്റ്റിസര്വ്വീസ്  രൂപീകരിക്കാനുമുള്ളപ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
സംഘടനയുടെശേഷിയുംകാര്യക്ഷമതയും വര്ദ്ധിപ്പിക്കുന്നതിനും അതിലെ ഗ്രൂപ്പ് എ ഉദ്യോഗസ്ഥരുടെസ്ഥാനകയറ്റസാധ്യതമെച്ചപ്പെടുത്തുന്നതിനും ഈ നടപടിസഹായിക്കും.
പശ്ചാത്തലം:
കേന്ദ്ര വ്യവസായ നയ പ്രോത്സാഹന വകുപ്പിന് കീഴിലുള്ളഒരുഓഫീസാണ് പെസോ. സ്ഫോടകവസ്തുക്കള്, സാന്ദ്രത വരുത്തിയവാതകങ്ങള്, പെട്രോളിയംഎന്നിവയുമായി ബന്ധപ്പെട്ട സുരക്ഷാ നിയന്ത്രണത്തിനുള്ള നോഡല് ഏജന്സിയായി 1898 മുതല് ഈ സംഘടന പ്രവര്ത്തിച്ച്വരികയാണ്. കാലക്രമേണ പെസോയുടെ പങ്കും ഉത്തരവാദിത്തവും പല മടങ്ങ് വര്ദ്ധിച്ച് വ്യത്യസ്ഥമേഖലകളിലേയ്ക്ക്വ്യാപിച്ചു. ഈ സംഘടന സ്ഫോടകവസ്തുക്കള്, സാന്ദ്രത വരുത്തിയവാതകങ്ങള്,മര്ദ്ദംകൂടിയവാഹിനികള്, വാതകസിലിണ്ടറുകള്, രാജ്യങ്ങള്ക്കിടയിലുള്ളപൈപ്പ് ലൈനുകള്, ദ്രവീകൃത പ്രകൃതിവാതകം, സി.എന്.ജി., വാഹനങ്ങള്ക്കുള്ള എല്.പി.ജി. തുടങ്ങിവിപുലമായതരത്തിലുള്ളവസ്തുക്കള്കൈകാര്യംചെയ്യുന്നു. വര്ദ്ധിച്ച തോതിലുള്ള പ്രവര്ത്തനങ്ങളും, അനുമതികളുംകൂടുതല്ജോലി ഭാരത്തിനുള്ളതെളിവാണ്.
പെസോയുടെ ഗ്രൂപ്പ് എ കേഡറിലെ നിലവില് അനുവദിച്ച തസ്തികകള് 137 എണ്ണമാണ്. 60 ജൂനിയര്ടൈംസ്കെയില് , 46 സീനിയര്ടൈംസ്കെയില് , 23 ജൂനിയര്അഡ്മിനിസ്ട്രേറ്റീവ് ഗ്രേഡ് , 7 ജൂനിയര്അഡ്മിനിസ്ട്രേറ്റീവ് ഗ്രേഡ് ,ചീഫ്കണ്ട്രോളര്ഓഫ്എക്സ്പ്ലോസീവ്സിന്റെ ഒരുസീനിയര്അഡ്മിനിസ്ട്രേറ്റീവ് ഗ്രേഡ്  തസ്തികകള്ഉള്പ്പെടെയാണിത്.
എല്ലാതലങ്ങളിലുമുള്ളരൂക്ഷമായസ്തംഭനാവസ്ഥമാറ്റിയെടുക്കുന്നതിനും ജീവനക്കാരുടെ മനോവീര്യവും, കാര്യശേഷിയും വര്ദ്ധിപ്പിക്കുന്നതിനും ലക്ഷ്യമിട്ടുകൊണ്ട് പെസോയുടെടെക്നിക്കല്കേഡറില്ഐ.പി.ഇ.എസ്.എസ്. എന്ന പേരില് ഗ്രൂപ്പ് എ സര്വ്വീസ്തുടങ്ങാനും മന്ത്രിസഭ അനുമതി നല്കി. പുതുതായിരൂപീകരിക്കുന്ന സര്വ്വീസ് പുനസംഘടിപ്പിച്ച്ലെവല് 13 ല് 5 തസ്തികകള്, ലെവല് 12 ല് 3 തസ്തികകള്എന്നിങ്ങനെ വര്ദ്ധിപ്പിക്കാനും,ഒപ്പംലെവല് 11 ല് ആനുപാതികമായി 8 തസ്തികകള്കുറയ്ക്കാനും കേന്ദ്ര മന്ത്രിസഭ തീരുമാനിക്കുകയായിരുന്നു.
(ND/MRD
പ്രധാനമന്ത്രിയുടെ ഓഫീസ്
തിരുവള്ളുവർ ദിനത്തിൽ മഹാനായ തിരുവള്ളുവർക്ക് പ്രധാനമന്ത്രി ശ്രദ്ധാഞ്ജലി അർപ്പിച്ചു
പ്രധാനമന്ത്രി ശ്രീ നരേന്ദ്ര മോദി തിരുവള്ളുവർ ദിനത്തിൽ മഹാനായ തിരുവള്ളുവർക്ക് ആദരാഞ്ജലികൾ അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"തിരുവള്ളുവർ ദിനത്തിൽ, മഹാനായ തിരുവള്ളുവർക്ക് ഞാൻ ആദരാഞ്ജലികൾ അർപ്പിക്കുന്നു. അദ്ദേഹത്തിന്റെ ആദർശങ്ങൾ ഉൾക്കാഴ്ചയുള്ളതും പ്രായോഗികവുമാണ്... വൈവിധ്യമാർന്ന സ്വഭാവവും ബൗദ്ധിക ആഴവും കൊണ്ട് വേറിട്ടുനിൽക്കുന്നു. കന്യാകുമാരിയിലെ തിരുവള്ളുവർ പ്രതിമയുടെയും വിവേകാനന്ദ റോക്ക് സ്മാരകത്തിന്റെയും കഴിഞ്ഞ വർഷം ഞാൻ എടുത്ത ഒരു വീഡിയോ പങ്കിടുന്നു. https. //t.co/B7JuOMLjRo"
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദിയും സിംഗപ്പൂര് പ്രധാനമന്ത്രി ശ്രീ ലീ സിയൻ ലൂങ്ങും ടെലിഫോണില് ആശയവിനിമയം നടത്തി.
സിംഗപ്പൂര് പ്രധാനമന്ത്രി ആദരണീയനായ ലീ സിയൻ ലൂങ്ങുമായി പ്രധാനമന്ത്രി ശ്രീ നരേന്ദ്ര മോദി 2020 ഏപ്രില് 23നു ടെലിഫോണില് ആശയവിനിമയം നടത്തി.
കൊവിഡ് 19 പകര്ച്ചവ്യാധി ഉയര്ത്തുന്ന ആരോഗ്യപരവും സാമ്പത്തികവുമായ വെല്ലുവിളികളേക്കുറിച്ച് ഇരുവരും അഭിപ്രായങ്ങള് പങ്കുവച്ചു. രോഗവ്യാപനവും അതിന്റെ സാമ്പത്തിക, സാമൂഹിക പ്രത്യാഘാതങ്ങള് നേരിടാനും തങ്ങളുടെ രാജ്യത്ത് സ്വീകരിച്ചുവരുന്ന നടപടികളേക്കുറിച്ച് ഇരുവരും പരസ്പരം അറിയിച്ചു.
മരുന്നുകള് ഉള്പ്പെടെയുള്ള അവശ്യവസ്തുക്കളുടെ വിതരണം നിലനിര്ത്തുന്നതിന് സാധ്യമായ മുഴുവന് പിന്തുണയും ലഭ്യമാക്കുമെന്ന് പ്രധാനമന്ത്രി ഉറപ്പു നല്കി. സിംഗപ്പൂരിലെ ഇന്ത്യന് പൗരന്മാര്ക്ക് നല്കി വരുന്ന പിന്തുണയ്ക്ക് പ്രധാനമന്ത്രി നന്ദി അറിയിക്കുകയും ചെയ്തു.
നിലവിലെ സാഹചര്യത്തില് ഇന്ത്യയും സിംഗപ്പൂരും തമ്മിലുള്ള തന്ത്രപരമായ പങ്കാളിത്തത്തിന്റെ പ്രാധാന്യം രണ്ടു നേതാക്കളും ഊന്നിപ്പറഞ്ഞു. കൊവിഡ് 19 ഉയര്ത്തുന്ന ഇപ്പോഴത്തെയും ഭാവിയിലെയും വെല്ലുവിളികള് നേരിടുന്നതിന് യോജിച്ചു പ്രവര്ത്തിക്കാന് അവര് ധാരണയിലെത്തി.
നിലവിലെ പ്രതിസന്ധിയില് സിംഗപ്പൂരിലെ ജനങ്ങള്ക്ക് ആരോഗ്യവും നന്മയും പ്രധാനമന്ത്രി ആശംസിച്ചു.
മന്ത്രിസഭ
ഇന്ത്യയും അഫ്ഗാനിസ്ഥാനും തമ്മിൽ പരിഷ്കരിച്ച വ്യോമഗതാഗത സേവന കരാറിൽ ഒപ്പ് വെക്കുന്നതിന് കേന്ദ്രമന്ത്രിസഭയുടെ അംഗീകാരം
ഇന്ത്യയും അഫ്ഗാനിസ്ഥാനും തമ്മിൽ പരിഷ്കരിച്ച വ്യോമഗതാഗത സേവന കരാറിൽ ഒപ്പ് വെക്കുന്നതിന്, പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്രമന്ത്രിസഭ അംഗീകാരം നൽകി.
വ്യോമ ഗതാഗത മേഖലയിലെ കൂടുതൽ സഹകരണത്തോടെ ഇരു രാജ്യങ്ങളും തമ്മിലുള്ള വ്യാപാരം, നിക്ഷേപം, വിനോദസഞ്ചാരം, സാംസ്കാരിക വിനിമയം എന്നിവ വർദ്ധിപ്പിക്കുന്നതിന് പുതിയ കരാർ സഹായിക്കും. കൂടാതെ ഇരുരാജ്യങ്ങളും തമ്മിലുള്ള വ്യോമഗതാഗത, വാണിജ്യ സൗകര്യങ്ങൾ വർധിപ്പിക്കുന്നതിനും സുരക്ഷ ഉറപ്പുവരുത്തുന്നതിനും പുതിയ കരാർ സഹായിക്കും.
രാജ്യരക്ഷാ മന്ത്രാലയം
വനിതാ സൈനിക ഉദ്യോഗസ്ഥർക്ക് സ്ഥിര കമ്മീഷൻ
സുപ്രീം കോടതിയുടെ 2020 ഫെബ്രുവരി 17 ലെ ഉത്തരവിന് ശേഷം, ഇന്ത്യൻ സൈന്യത്തിലെ 557 വനിതാ ഉദ്യോഗസ്ഥർക്ക് സ്ഥിര കമ്മീഷൻ നൽകിയിട്ടുണ്ട്. വനിതാ ഉദ്യോഗസ്ഥർക്ക് സ്ഥിര കമ്മീഷൻ നൽകുന്ന കാര്യത്തിൽ ഒരു താമസവും ഉണ്ടാക്കിയിട്ടില്ല.
സുപ്രീം കോടതിയുടെ ഉത്തരവ് പാലിച്ചുകൊണ്ട് അർഹതയുള്ള 63 വനിതാ ഉദ്യോഗസ്ഥർക്ക് നവംബര് 25, 2021 വരെ സ്ഥിര കമ്മീഷൻ നൽകിയിട്ടുണ്ട്.
രാജ്യ രക്ഷ സഹമന്ത്രി ശ്രീ അജയ് ഭട്ട് ഇന്ന് രാജ്യ സഭയിൽ രേഖ മൂലം നൽകിയ മറുപടിയിലാണ് ഈ കാര്യം അറിയിച്ചത്.
വിദ്യാഭ്യാസ മന്ത്രാലയം
നാഷണൽ മീൻസ് കം മെറിറ്റ് സ്കോളർഷിപ്പിന് അപേക്ഷ സമർപ്പിക്കാനുള്ള അവസാന തീയതി 2022 ഒക്ടോബർ 15 വരെ നീട്ടി
ന്യൂ ഡൽഹി: ഒക്ടോബർ 03, 2022
2022-23 വർഷത്തേക്കുള്ള നാഷണൽ മീൻസ് കം മെറിറ്റ് സ്കോളർഷിപ്പിന് അപേക്ഷ സമർപ്പിക്കുന്നതിനുള്ള അവസാന തീയതി 2022 ഒക്ടോബർ 15 വരെ നീട്ടി.
'നാഷണൽ മീൻസ്-കം-മെറിറ്റ് സ്കോളർഷിപ്പ് സ്കീം' പ്രകാരം സാമ്പത്തികമായി പിന്നാക്കം നിൽക്കുന്ന വിഭാഗങ്ങളിലെ മികവുറ്റ വിദ്യാർത്ഥികൾക്ക് എട്ടാം ക്ലാസിലെ കൊഴിഞ്ഞുപോക്ക് തടയുന്നതിനും സെക്കൻഡറി ഘട്ടത്തിൽ വിദ്യാഭ്യാസം തുടരാൻ അവരെ പ്രോത്സാഹിപ്പിക്കുന്നതിനുമായി സ്കോളർഷിപ്പുകൾ നൽകുന്നു.
സംസ്ഥാന ഗവൺമെന്റ്, ഗവണ്മെന്റ്-എയ്ഡഡ്, തദ്ദേശ സ്ഥാപന സ്കൂളുകളിൽ പഠിക്കുന്ന ഒമ്പതാം ക്ലാസിൽ നിന്ന് തിരഞ്ഞെടുക്കപ്പെട്ട വിദ്യാർത്ഥികൾക്ക് സ്കോളർഷിപ്പുകൾ നൽകുന്നു. ഈ വിദ്യാർത്ഥികൾക്ക് 10 മുതൽ 12 വരെ ക്ലാസുകളിലും സ്കോളർഷിപ്പ് തുടരുന്നു. ഓരോ വർഷവും പുതിയ ഒരു ലക്ഷം പേർക്കാണ് സ്കോളർഷിപ്പ് നൽകുന്നത്. പ്രതിവർഷം 12,000/- രൂപയാണ് സ്കോളർഷിപ്പ് തുക.
വിദ്യാർത്ഥികൾക്ക് നൽകുന്ന സ്കോളർഷിപ്പ് പദ്ധതിക്കായുള്ള ഏകജാലക പ്ലാറ്റ്ഫോമായ നാഷണൽ സ്കോളർഷിപ്പ് പോർട്ടലിൽ , നാഷണൽ മീൻസ് കം മെറിറ്റ് സ്കോളർഷിപ്പ് സ്കീം  ഉൾപ്പെടുത്തിയിട്ടുണ്ട്. സ്കോളർഷിപ്പുകൾ പി എഫ് എം എസ് വഴി ഇലക്ട്രോണിക് ട്രാൻസ്ഫർ രീതിയിൽ തിരഞ്ഞെടുത്ത വിദ്യാർത്ഥികളുടെ ബാങ്ക് അക്കൗണ്ടുകളിലേക്ക് നേരിട്ട് വിതരണം ചെയ്യുന്നു. 100% കേന്ദ്രാവിഷ്കൃത പദ്ധതിയാണിത്.
രക്ഷിതാക്കളുടെ എല്ലാ സ്രോതസ്സുകളിൽ നിന്നുമുള്ള വരുമാനം പ്രതിവർഷം 3,50,000/- രൂപയിൽ കൂടാത്തവർക്ക് സ്കോളർഷിപ്പ് ലഭിക്കാൻ അർഹതയുണ്ട്. സ്കോളർഷിപ്പ് നൽകുന്നതിനുള്ള സെലക്ഷൻ ടെസ്റ്റിൽ പങ്കെടുക്കുന്നതിന് വിദ്യാർത്ഥികൾക്ക് ഏഴാം ക്ലാസ് പരീക്ഷയിൽ കുറഞ്ഞത് 55% മാർക്കോ തത്തുല്യ ഗ്രേഡോ ഉണ്ടായിരിക്കണം .
RRTN/SKY
(Visitor Counter : 133
സാമൂഹ്യനീതി, ശാക്തീകരണ മന്ത്രാലയം
ഒബിസിക്കായുള്ള ക്രീമി-ലെയർ ഫോർമുല
ന്യൂഡൽഹി, ജൂലൈ 28, 2021
ഓൾ ഇന്ത്യ സെൻട്രൽ, സ്റ്റേറ്റ് സർവീസസ്  ഗ്രൂപ്പ് എ / ക്ലാസ് I ഓഫീസർമാർക്കും ഗ്രൂപ്പ് ബി / ക്ലാസ്-II ഓഫീസർമാർക്കും ഒബിസി സംവരണത്തിനായുള്ള ‘ക്രീമി ലയർ ’ സമാനമാണ് - ഇവർ സംസ്ഥാന / കേന്ദ്ര സർക്കാർ അല്ലെങ്കിൽ പൊതുമേഖലാ സ്ഥാപനങ്ങളിൽ  അല്ലെങ്കിൽ താരതമ്യപ്പെടുത്താവുന്ന തസ്തികകളിൽ സ്വകാര്യ സ്ഥാപനങ്ങളിൽ പ്രവർത്തിക്കുന്നവരായാലും.
8.9.1993 ലെ ഡി ഓ പി ടിയുടെ  ഒഎം പ്രകാരം ആറ് വിഭാഗത്തിലുള്ള വ്യക്തികൾ / വിഭാഗങ്ങൾക്ക് ഒബിസി റിസർവേഷൻ ബാധകമല്ല. ഒബിസികൾക്കിടയിൽ ‘ക്രീമി ലെയർ’ നിർണ്ണയിക്കാൻ ഈ ഒഎം ഇപ്പോഴും പിന്തുടരുന്നു.
സാമൂഹ്യനീതി, ശാക്തീകരണ സഹമന്ത്രി സുശ്രീ പ്രതിമ ഭൗമിക് രാജ്യസഭയിൽ രേഖാമൂലം അറിയിച്ചതാണ് ഇക്കാര്യം.
RRTN/SKY
(Visitor Counter : 101
പ്രധാനമന്ത്രിയുടെ ഓഫീസ്
സ്മൃതി വനം ഗുജറാത്തിന്റെ പ്രതിരോധശേഷി രേഖപ്പെടുത്തുന്നു: പ്രധാനമന്ത്രി
2001 ലെ ഭൂകമ്പത്തിൽ ദാരുണമായി നഷ്ടപ്പെട്ടവർക്ക് ആദരാഞ്ജലികൾ അർപ്പിക്കാൻ ജനങ്ങൾ ഭുജിലെ സ്മൃതി വാൻ സന്ദർശിക്കുന്നതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
ഗുജറാത്ത് ഇൻഫർമേഷൻ വകുപ്പിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
“ഇതു കണ്ടതിൽ സന്തോഷം. 2001ലെ ഭൂകമ്പത്തിൽ നമുക്ക് ദാരുണമായി നഷ്ടപ്പെട്ടവർക്കുള്ള ആദരാഞ്ജലിയാണ് സ്മൃതി വനം. ഗുജറാത്തിന്റെ പ്രതിരോധശേഷിയും ഇത് രേഖപ്പെടുത്തുന്നു. വരും മാസങ്ങൾ കച്ച് സന്ദർശിക്കാൻ പറ്റിയ സമയമായിരിക്കും. അവിടെ റാൻ ഉത്സവ് ഉണ്ട്, ഇപ്പോൾ സ്മൃതി വനവും ഉണ്ട്.
--ND--
Happy to see this. Smriti Van is a tribute to those we tragically lost in the Earthquake of 2001. It also chronicles Gujarat’s resilience. The coming months will be a great time to visit Kutch. There’s the Rann Utsav and now there’s Smriti Van also. https://t.co/545MCxy8k6
— Narendra Modi  October 14, 2022
പ്രധാനമന്ത്രിയുടെ ഓഫീസ്
യുകെയുടെ റോയൽ ഗോൾഡ് മെഡൽ 2022 ലഭിച്ചതിൽ ശ്രീ ബാലകൃഷ്ണ ദോഷിയെ പ്രധാനമന്ത്രി അഭിനന്ദിച്ചു
പ്രധാനമന്ത്രി ശ്രീ നരേന്ദ്ര മോദി വിശിഷ്ട വാസ്തുശില്പി ശ്രീ ബാലകൃഷ്ണ ദോഷിയുമായി സംവദിക്കുകയും 2022 ലെ റോയൽ ഗോൾഡ് മെഡൽ ലഭിച്ചതിന് അഭിനന്ദിക്കുകയും ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു;
"വിശിഷ്ട വാസ്തുശില്പിയായ ശ്രീ ബാലകൃഷ്ണ ദോഷി ജിയോട് സംസാരിക്കുകയും 2022-ലെ റോയൽ ഗോൾഡ് മെഡൽ ലഭിച്ചതിന് അദ്ദേഹത്തെ അഭിനന്ദിക്കുകയും ചെയ്തു. വാസ്തുവിദ്യയുടെ ലോകത്തിന് അദ്ദേഹം മഹത്തായ നൽകിയ സംഭാവനകളാണ് നൽകിയിട്ടുള്ളത് . അദ്ദേഹത്തിന്റെ സൃഷ്ടികൾ അതിന്റെ സർഗ്ഗാത്മകതയ്ക്കും അതുല്യതയ്ക്കും വൈവിധ്യമാർന്ന സ്വഭാവത്തിനും ആഗോളതലത്തിൽ ആദരിക്കപ്പെടുന്നു.."
(
വാണിജ്യ വ്യവസായ മന്ത്രാലയം
ഇ-കോമേഴ്സ് ദേശീയ നയം സംബന്ധിച്ച കൂടിയാലോചന യോഗം
ഇ-കോമേഴ്സ് ദേശീയ നയത്തിന് രൂപം നല്കാനുള്ള സമിതിയുടെ ആദ്യയോഗം കേന്ദ്ര വാണിജ്യവ്യവസായ മന്ത്രി ശ്രീ. സുരേഷ് പ്രഭുവിന്റെ അദ്ധ്യക്ഷതയില് നാളെ  ന്യൂഡല്ഹിയില് യോഗംചേരും.
ഇ-കോമേഴ്സിന്റെ വിവിധമേഖലകളുമായി ബന്ധപ്പെട്ട കേന്ദ്ര മന്ത്രാലയങ്ങള്, വകുപ്പുകള്, മുതലായവയില് നിന്നുള്ളമുതിര്ന്ന ഉദ്യോഗസ്ഥര്, വ്യവസായസമിതികള്, ഇ-കോമേഴ്സ് കമ്പനികള്, ഐ.റ്റി.-ടെലികോം കമ്പനികള്, റിസര്വ്വ് ബാങ്ക്എന്നിവയുടെ പ്രതിനിധികള്, സ്വതന്ത്ര വിദഗ്ദ്ധര് തുടങ്ങിയവരെയോഗത്തിലേയ്ക്ക് ക്ഷണിച്ചിട്ടുണ്ട്.
(ND/MRD
പ്രധാനമന്ത്രിയുടെ ഓഫീസ്
ശ്രീശൈലം ജലവൈദ്യുത നിലയത്തിലെ തീപിടുത്തത്തിലുണ്ടായ ജീവഹാനിയില് പ്രധാനമന്ത്രി ദുഃഖം രേഖപ്പെടുത്തി
ശ്രീശൈലം ജലവൈദ്യുത നിലയത്തിലെ തീപിടുത്തം മൂലമുണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്രമോദി ദുഃഖം രേഖപ്പെടുത്തി.
''ശ്രീശൈലം ജലവൈദ്യത നിലയത്തിലെ തീപിടുത്തം തീർത്തും ദൗര്ഭാഗ്യകരമാണ്. മരണത്താൽ അനാഥമായ കുടുംബങ്ങൾക്കൊപ്പമാണ് എന്റെ മനസ്. പരുക്കേറ്റവര് എത്രയും വേഗം സുഖംപ്രാപിക്കുമെന്ന് ഞാന് പ്രതീക്ഷിക്കുന്നു.'' പ്രധാനമന്ത്രി പറഞ്ഞു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 : പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 163.58 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളവരുടെ എണ്ണം 22,23,018.
ചികിത്സയിലുള്ളത് ആകെ രോഗബാധിതരുടെ 5. 55%
രോഗമുക്തി നിരക്ക് 93.23%;
കഴിഞ്ഞ 24 മണിക്കൂറിനിടെ 2,99,073 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,73,70,971 ആയി.
കഴിഞ്ഞ 24 മണിക്കൂറിൽ 2,85,914 പുതിയ കേസുകൾ.
പ്രതിദിനരോഗസ്ഥിരീകരണ നിരക്ക് - 16.16 ശതമാനമാണ്;
പ്രതിവാര രോഗസ്ഥിരീകരണ നിരക്ക് - 17.33%
ആകെ നടത്തിയത് 72.05 കോടി പരിശോധനകൾ
കഴിഞ്ഞ 24 മണിക്കൂറിൽ 17,69,745 പരിശോധനകൾ നടത്തി
(Visitor Counter : 136
ശാസ്ത്ര സാങ്കേതിക മന്ത്രാലയം
ആഭ്യന്തര വാക്സിൻ ഉൽപാദനം ത്വരിതപ്പെടുത്തുന്നതിന് കേന്ദ്രം നടപടികൾ സ്വീകരിക്കുന്നു
ന്യൂഡൽഹി, ജൂൺ 02, 2021
രാജ്യത്തെ യോഗ്യരായ മുഴുവൻ ജനങ്ങൾക്കും എത്രയും വേഗം വാക്സിൻ നൽകുക എന്ന ലക്ഷ്യത്തോടെ, കേന്ദ്രത്തിന്റെ സഹായത്തോടെ ആഭ്യന്തര വാക്സിൻ ഉൽപാദനം രാജ്യത്ത് ക്രമാനുഗതമായി
വർദ്ധിപ്പിച്ചുകൊണ്ടിരിക്കുകയാണ്. ഈ സംരംഭത്തിന്റെ ഭാഗമായി ആത്മനിർഭർ ഭാരത് 3.0 മിഷൻ കോവിഡ് സുരക്ഷക്കു കീഴിൽ, മൂന്ന് പൊതു മേഖല സംരംഭങ്ങളെ ബയോടെക്നോളജി വകുപ്പ് പിന്തുണച്ചു വരുന്നു:
1. ഹാഫ്കൈൻ ബയോഫാർമസ്യൂട്ടിക്കൽ കോർപ്പറേഷൻ ലിമിറ്റഡ്, മുംബൈ
2. ഇന്ത്യൻ ഇമ്മ്യൂണോളജിക്കൽസ് ലിമിറ്റഡ്, ഹൈദരാബാദ്
3. ഭാരത് ഇമ്മ്യൂണോളജിക്കൽസ് & ബയോളജിക്കൽസ് ലിമിറ്റഡ്, ബുലന്ദശഹർ, യുപി
മഹാരാഷ്ട്രയിലെ പൊതുമേഖലാ സ്ഥാപനമായ ഹാഫ്കൈൻ ബയോഫാർമ ഹൈദരാബാദിലെ ഭാരത് ബയോടെക് ലിമിറ്റഡുമായി സാങ്കേതിക വിദ്യ കൈമാറ്റ ക്രമീകരണത്തിലൂടെ കോവാക്സിൻ നിർമ്മിക്കാൻ ഒരുങ്ങുകയാണ്. ഒരു വർഷം 22.8 കോടി ഡോസ് കോവാക്സിൻ ഉത്പാദിപ്പിക്കാൻ കമ്പനി ലക്ഷ്യമിടുന്നു. ഇതിന് കേന്ദ്രം ഗ്രാന്റായി 65 കോടി രൂപയും, മഹാരാഷ്ട്ര സർക്കാർ 94 കോടി രൂപയും നൽകിയിട്ടുണ്ട്.
RRTN/SKY
പ്രധാനമന്ത്രിയുടെ ഓഫീസ്
മുദ്ര യോജന എണ്ണമറ്റ ഇന്ത്യക്കാർക്ക് അവരുടെ സംരംഭകത്വ കഴിവുകൾ പ്രകടിപ്പിക്കാനും തൊഴിലവസരങ്ങൾ സൃഷ്ടിക്കുന്നവരാകാനും അവസരം നൽകി: പ്രധാനമന്ത്രി
പ്രധാൻ മന്ത്രി മുദ്ര യോജന ആരംഭിച്ചതുമുതൽ, ഏഴ് വർഷം കൊണ്ട് എണ്ണമറ്റ ഇന്ത്യക്കാർക്ക് അവരുടെ സംരംഭകത്വ കഴിവുകൾ പ്രകടിപ്പിക്കാനും തൊഴിലവസരങ്ങൾ സൃഷ്ടിക്കാനും അവസരമൊരുക്കിയതായി പ്രധാനമന്ത്രി ശ്രീ നരേന്ദ്ര മോദി പറഞ്ഞു. ഈ ഏഴ് വർഷത്തിനുള്ളിൽ, മുദ്ര യോജന ഗണ്യമായ മാറ്റങ്ങൾ കൊണ്ട് വരികയും , അന്തസ്സും സമൃദ്ധിയും വർദ്ധിപ്പിക്കുകയും ചെയ്തുവെന്ന് അദ്ദേഹം പറഞ്ഞു.
MyGovIndia യുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
മൂലധനമില്ലാത്തവർക്കു അത് ലഭ്യമാക്കുക എന്ന തത്വത്താൽ നയിക്കപ്പെടുന്ന, മുദ്ര യോജന എണ്ണമറ്റ ഇന്ത്യക്കാർക്ക് അവരുടെ സംരംഭകത്വ കഴിവുകൾ പ്രദർശിപ്പിക്കാനും തൊഴിലവസര സ്രഷ്ടാക്കളാകാനും അവസരം നൽകിയിട്ടുണ്ട്. മുദ്ര യോജന ഏഴ് വര്ഷം പിന്നിടുമ്പോൾ അത് ഗണ്യമായ മാറ്റങ്ങൾ കൊണ്ട് വരികയും , അന്തസ്സും സമൃദ്ധിയും വർദ്ധിപ്പിക്കുകയും ചെയ്തു
--ND--
(Guided by the principle of #FundingTheUnfunded, Mudra Yojana has given an opportunity to countless Indians to showcase their entrepreneurial skills and become job creators. As we mark #7YearsOfPMMY here is how it’s been a game changer and enhanced dignity as well as prosperity. https://t.co/h21i8kaknf
— Narendra Modi  April 8, 2022
റോഡ് ഗതാഗത, ഹൈവേ മന്ത്രാലയം
മോട്ടോർ വാഹന രേഖകളുടെ കാലാവധി ഈ വർഷം ഡിസംബർ വരെ നീട്ടി
മോട്ടോർ വാഹന നിയമം,1988 കേന്ദ്ര മോട്ടോർ വാഹന ചട്ടം 1989 എന്നിവ പ്രകാരമുള്ള ഫിറ്റ്നസ്,പെർമിറ്റ്, ലൈസൻസ്, രജിസ്ട്രേഷൻ എന്നീ രേഖകളുടെയും മറ്റ് ബന്ധപ്പെട്ട രേഖകളുടെയും കാലാവധി 2020 ഡിസംബർ 31 വരെ നീട്ടാൻ കേന്ദ്ര ഉപരിതല ഗതാഗത മന്ത്രാലയം തീരുമാനിച്ചു.
മോട്ടോർ വാഹന നിയമം,1988 കേന്ദ്ര മോട്ടോർ വാഹന ചട്ടം 1989 എന്നിവ പ്രകാരമുള്ള രേഖകളുടെ സാധുത നീട്ടുന്നത് സംബന്ധിച്ച് ഈ വർഷം മാർച്ച് 30, ജൂൺ 9 തീയതികളിൽ മന്ത്രാലയം പ്രത്യേക മാർഗ്ഗ നിർദ്ദേശങ്ങൾ പുറത്തിറക്കിയിരുന്നു.എല്ലാ തരത്തിലുമുള്ള പെർമിറ്റുകൾ,ഫിറ്റ്നസ്,ലൈസൻസ്, രജിസ്ട്രേഷൻ എന്നിവ സംബന്ധിച്ച രേഖകളും മറ്റ് രേഖകളും 2020 സെപ്റ്റംബർ 30 വരെ സാധുവായി കണക്കാക്കും.
2020 ഫെബ്രുവരി 1 മുതൽ 2020 ഡിസംബർ 31 വരെയുള്ള കാലയളവിൽ കാലഹരണപ്പെടുകയും ലോക്ക്ഡൗൺ കാരണം പുതുക്കാനാകാത്തതുമായ എല്ലാ രേഖകളും 2020 ഡിസംബർ 31 വരെ സാധുവായിരിക്കും.
(Visitor Counter : 460